**ΠΡΟΣΚΛΗΣΗ ΥΠΟΒΟΛΗΣ**

**ΦΟΙΤΗΤΙΚΩΝ ΥΠΟΨΗΦΙΟΤΗΤΩΝ ΓΙΑ ΤΗΝ ΣΤΕΛΕΧΩΣΗ ΕΠΙΣΤΗΜΟΝΙΚΩΝ ΕΠΙΤΡΟΠΩΝ**

**2018-2020**

**Εισαγωγή:** Η Πανελλήνια Ένωση Τεχνολόγων Ιατρικών Εργαστηρίων (ΠΕΤΙΕ), κατά την 1η Συνεδρίαση του Διοικητικού Συμβουλίου (Δ.Σ.), αποφάσισε να επεκτείνει τις δραστηριότητες της με την ίδρυση επιστημονικών επιτροπών (Επ.Ε). Κύριος στόχος των Επ.Ε, είναι η εμπεριστατωμένη, ακριβή και επιστημονική διερεύνηση των θεμάτων που άπτονται των ενδιαφερόντων της ΠΕΤΙΕ. Ως εκ τούτου απευθύνει πρόσκληση υποβολής φοιτητικών υποψηφιοτήτων για τη στελέχωση των Επιστημονικών Επιτροπών.

<http://petie.gr/index.php/about-petie/about-petie-seperator/epistimonikes-epitropes-petie/epistimonikes-epitropes>

**Θητεία:** Η θητεία των φοιτητών στις Επιτροπές Εργασίας είναι διετής. Η λήξη της θητείας των φοιτητών στις Επ.Ε. λήγει αυτοδίκαια με τη λήξη της θητείας του Δ.Σ. (2018-2020). Επί του παρόντος οι Επ.Ε στερούνται χρηματοδότησης και για τον λόγο αυτό η συμμετοχή των φοιτητών είναι εθελοντική και άμισθη όπως και όλων των μελών του ΔΣ και των Επ.Ε.

**Αντικείμενο:** Αντικείμενο της κάθε Επ.Ε. είναι η εκτενής μελέτη των επιστημονικών θεμάτων που άπτονται του ενδιαφέροντος της κοινότητας της ΠΕΤΙΕ. Επίσης, η αξιοποίηση των επιστημονικών δυνατοτήτων και η ενεργοποίηση των μελών της με σκοπό την υποβοήθηση του έργου του Δ.Σ. Οι Επ.Ε. αποσκοπούν στην εμβάθυνση και την προαγωγή της γνώσης και στην προώθηση της έρευνας και διάγνωσης, με συνεκτίμηση των αναγκών ανάπτυξης της χώρας.

**Δικαίωμα Συμμετοχής:** Η πρόσκληση απευθύνεται σε προπτυχιακούς ή μεταπτυχιακούς, φοιτητές των Τμημάτων Ιατρικών Εργαστηρίων ΤΕΙ Αθήνας, Θεσσαλίας, Θεσσαλονίκης ή απόφοιτους Τμήματος Βιοϊατρικών Επιστημών με Κατεύθυνση Ιατρικών Εργαστηρίων.

**Δικαιολογητικά:** Οι Αιτήσεις των ενδιαφερομένων καθώς και τα απαραίτητα δικαιολογητικά είναι:

1. Αίτηση υποψηφιότητας, σε τυποποιημένο έντυπο *(βλέπε υπόδειγμα)* δηλώνοντας το γνωστικό αντικείμενο της Επ.Ε.
2. Τίτλους σπουδών (στην περίπτωση μεταπτυχιακών φοιτητών).
3. Αναλυτική βαθμολογία.
4. Βεβαίωση φοίτησης (στην περίπτωση προπτυχιακών και μεταπτυχιακών φοιτητών)
5. Σύντομο Βιογραφικό Σημείωμα του φοιτητή.
6. Κείμενο Προθέσεων συμμετοχής στην Επ.Ε. (250 λέξεων), στο οποίο ο/η υποψήφιος/α θα εξηγεί τους λόγους για τους οποίους επιθυμεί να συμμετέχει στην Επ.Ε.. Επιπλέον οι υποψήφιοι θα αναφέρονται στα γενικά και ειδικά ενδιαφέροντά τους και τη μέχρι τώρα επαφή τους με τα επιστημονικά αντικείμενα των Επ.Ε..
7. Οι μεταπτυχιακοί φοιτητές απαραίτητα πρέπει να είναι μέλη της ΠΕΤΙΕ. Πληροφορίες για την εγγραφή μελών μπορείτε να βρείτε στην ιστοσελίδα: <http://www.petie.gr/index.php/eggrafi-melous>

**Αιτήσεις:** Οι αιτήσεις μαζί με τα απαραίτητα δικαιολογητικά θα αποστέλλονται ηλεκτρονικά, **σε ένα αρχείο .pdf,** με την ένδειξη **Αίτηση Φοιτητικής Υποψηφιότητας για Στελέχωση Επ.Ε**. στο email students.science@petie.gr

**Επιλογή:** Η Εισηγητική Επιτροπή επιλογής των φοιτητών για τη στελέχωση των Επ.Ε. θα οριστεί από το Δ.Σ. κατά την συνεδρίαση του Σεπτεμβρίου. Η επιτροπή θα λάβει υπόψη την επιθυμία, το ενδιαφέρον και τις γνώσεις του φοιτητή για τα γνωστικά αντικείμενα των Επιτροπών. Για κάθε Επ.Ε. θα επιλεγούν μέχρι τρεις (3) προπτυχιακοί και ένας (1) μεταπτυχιακός φοιτητής. Επιπλέον η χρήση μέσων τηλεδιάσκεψης κατά τις συνεδρίες των Επ.Ε, καθιστά δυνατή την συμμετοχή των ενδιαφερομένων εκτός νομού Αττικής, πέραν της φυσικής παρουσίας αυτών.

**Διάρκεια Προκήρυξης:** Ημερομηνίες υποβολής αιτήσεων: από **01/08/2018** έως **21/09/2018.**

**Αποτελέσματα:** Οι φοιτητές θα ενημερωθούν με email μετά την επικύρωση των αποτελεσμάτων από το Δ.Σ. του Οκτωβρίου.

Σας ευχαριστούμε.

Με εκτίμηση,

|  |  |  |
| --- | --- | --- |
| Ο Πρόεδρος \* Η υπογραφή έχει τεθεί στο πρωτότυπο |  | Ο Γενικός Γραμματέας\* Η υπογραφή έχει τεθεί στο πρωτότυπο |
| Κριεμπάρδης Γ. Αναστάσιος |  | Δρόσος Β. Παναγιώτης |

|  |  |  |  |  |  |  |  |
| --- | --- | --- | --- | --- | --- | --- | --- |
| **ΑΙΤΗΣΗ****ΦΟΙΤΙΤΙΚΗΣ ΣΥΜΜΕΤΟΧΗΣ ΣΕ ΕΠ.Ε.**Επώνυμο:…………………………………… ……Όνομα:……………………………………… ……Όνομα Πατέρα:…………………………… …………Ημερομηνία Γέννησης:…………………………… Τόπος Γέννησης:…………………………… …ΔΙΕΥΘΥΝΣΗ ΚΑΤΟΙΚΙΑΣ

|  |  |
| --- | --- |
| Οδός:…………………………… | Αριθ.:…………….. |
| Πόλη:………………………… | Τ.Κ.:……………… |
| Νομός:……………………… | Τηλ.:…………… |

Φοιτητής (Υπογραμμίστε ανάλογα)Μεταπτυχιακός ΦοιτητήςΠροπτυχιακός Φοιτητής Τμήματος:……………………………………………Σχολής:………………………………………………Πανεπιστημίου:……………………………………… Άλλοι Τίτλοι Σπουδών:…………………… ………………………………………………………………………………………………………………………………Ξένες Γλώσσες:…………………………………………..……………………………………………………………. ***………………….……… ……/……/200…*** ***(Τόπος) (Ημερομηνία****)* | **ΠΡΟΣ:**Δ.Σ. ΠΕΤΙΕ Παρακαλώ όπως με συμπεριλάβετε στους υποψηφίους φοιτητές για την στελέχωση των Επ.Ε. της ΠΕΤΙΕ.*Επισυνάπτω (σημειώστε με* ✓*):*1. **Σύντομο Βιογραφικό Σημείωμα**
2. **Αντίγραφο Πτυχίου** [για μεταπτυχιακούς φοιτητές]
3. **Βεβαίωση Φοίτησης** [για μεταπτυχιακούς και προπτυχιακούς φοιτητές]
4. **Βεβαίωση Ενεργού Μέλους από την ΠΕΤΙΕ** [για μεταπτυχιακούς φοιτητές]
5. **Αναλυτική Βαθμολογία** [για προπτυχιακούς και μεταπτυχιακούς φοιτητές]
6. **Κείμενο Προθέσεων Συμμετοχής** [μέχρι 250 λέξεις]

Επιθυμώ να στελεχώσω την Επ.Ε. *(υπογραμμίστε ανάλογα):*1. Ανοσολογίας – Λοιμωδών Νοσημάτων
2. Βιοασφάλειας
3. Βιοπληροφορικής - Υπολογιστικής Ιατρικής - Προστασίας Ιατρικών Δεδομένων
4. Βιοχημείας - Κλινικής Χημείας
5. Εργαστηριακής Αιματολογίας - Αιμοδοσίας
6. Εργαστηριακής και Μοριακής Μικροβιολογίας
7. Μοριακής Βιολογίας – Γενετικής – Αναγεννητικής Ιατρικής
8. Παθολογικής Ανατομικής – Κυτταρολογίας

 *Ο/Η Αιτ………* |